מדינת ישראל היא אחת המדינות הצפופות בעולם, לכן פרויקטי התחדשות עירונית הם הדרך המועדפת להמשך הפיתוח ולהוספת דירות, שטחי מסחר ושטחי משרדים.
משמעותה של התחדשות עירונית היא תוספת בנייה באזורים בנויים. הערך המוסף של התחדשות עירונית (לעומת בנייה על שטחים ריקים או על אדמה חקלאית) הוא בכך שתהליך ההתחדשות תורם להחייאת השטח הבנוי, ליצירת שימושי קרקע חדשים, לגיוון האוכלוסייה באיזור, לייעול השימוש בתשתיות ובמוסדות ציבור (שלרוב נמצאים בתהליכי התרוקנות) וכן בשימור בשטחים הפתוחים.
לחברת SGS ניסיון רב שנים בתחום התחדשות עירונית ובקידום פרויקטי פינוי-בינוי ותמ"א 38. החברה יזמה ועודנה שותפה בפרויקט הפינוי-בינוי המשמעותי ביותר בתל אביב – "גרין פארק" שבצפון תל אביב. SGS ניהלה את שלבי הפרויקט, כולל הליך החתמת הדיירים, גיבוש ההסכמים עימם, תכנון הפרויקט, מגעים עם משרד הבינוי וגופים נוספים וכמובן את בניית הפרויקט החדש.